અમરેલી જિલ્લામાં દર વર્ષની જેમ આ વર્ષે પણ ચોમાસા બાદ જયાં ત્યાં ઉગી નીકળતાં ઘાસમાં પારથેનિન નામક ઝેરી રસાયણ હોવાનું કૃષિ વૈજ્ઞાનિકો જણાવી રહ્યા છે અને આ પ્રકારનાં ઘાસથી ચામડીનાં રોગો અને તેની ગંધથી પણ રોગ થવાની સંભાવના હોય સરકાર અને સ્વૈચ્છીક સંસ્થાઓએ આ ઘાસની ઓળખ કરીને તેને દૂર કરીને પર્યાવરણ અને પશુઓ પર થતું જોખમ દૂર કરવું જોઇએ તેવી માંગ ઉભી થઇ છે. અમરેલી જિલ્લામાં હજારો ચો.મી. જમીન પર એકદમ લીલું દેખાતું ઘાસ દૂરથી સૌને પસંદ આવી રહ્યું છે અને ધરતી પર લીલી જાજમ બિછાવી હોય તેવું લાગે છે. પરંતુ આ ઘાસ અતિ હાનીકારક હોય નુકશાનકારક ઘાસ દૂર કરવું જરૂરી છે.